  Майя Бывальцева Ижкарын Удмуртилэн нырысетӥ азьмуртэныз Александр Волковен люкиськон ортче. Туннэ, 23-тӥ куартолэзе, 19 часозь - Драмая ӟуч театрын. Вирнуналэ, 24-тӥ куартолэзе, 9 часысен 11 часозь - Свято-Михайловской соборын. Удмуртиын улӥсьёс Александр Волковен люкисько 5 фото Собере отын ик граждан панихида ортчоз. Александр Волковез Ижкарлы матысь Хохряки гурт вӧзысь шайвылын ватозы. Удмуртилэн нырысетӥ азьмуртэз, Федераци Кенешлэн ёзчиез улонысь кошкемен валче 24-тӥ куартолэзе Удмуртиын кайгырон нунал луоз. Быдэс элькунын куншетъёсты лэзёзы. Тодэ вайытом, Александр Волков кулӥз 20-тӥ куартолэзе Германиын, со отысь одӥгаз эмъюртын эмъяське вал.  Тегъёс: Траур Удмуртия АлександрВолков  